CELEX: C2005/217/97
Language: lv
Date: 2005-09-03 00:00:00
Title: Lieta T-186/05: Prasība pret Eiropas Kopienu Komisiju, ko Alenia Marconi Systems S.p.A. iesniedza 2005. gada 10. maijā

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/44
            
         Prasība pret Eiropas Kopienu Komisiju, ko Alenia Marconi Systems S.p.A. iesniedza 2005. gada 10. maijā
   (Lieta T-186/05)
   (2005/C 217/97)
   tiesvedības valoda — itāļu
   Eiropas Kopienu Pirmās instances tiesā 2005. gada 10. maijā izskatīšanai ir iesniegta prasība pret Eiropas Kopienu Komisiju, ko cēla Alenia Marconi Systems S.p.A., Roma, kuru pārstāv Frančesko Šaudone [Francesco Sciaudone], advokāts.
   Prasītājas prasījumi Pirmās instances tiesai ir šādi:
   
               1)
            
            
               izvērtēt Komisijas ārpuslīgumisko atbildību, pieņemot 2004. gada 12. februāra lēmumu;
            
         
               2)
            
            
               atzīt, ka, šim lēmumam stājoties spēkā, prasītājai ir radušies zaudējumi 72,8 miljonu eiro apmērā;
            
         
               3)
            
            
               piespriest Komisijai atlīdzināt šos zaudējumus, ar tiem saistītos kompensācijas procentus un iespējamo nokavējuma naudu;
            
         
               4)
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Šīs prasības mērķis ir lūgt piespriest Komisijai uz ārpuslīgumiskās atbildības pamata atlīdzināt zaudējumus, kas prasītājai radušies tādēļ, ka atbildētāja, pieņemot 2004. gada 12. februāra lēmumu, nav atbilstoši izpildījusi savus pienākumus attiecībā uz Kopienas konkurences normu piemērošanas pārraudzību. Ar šo lēmumu tika noraidīta sabiedrības, kas tobrīd saucās Alenia Difesa, FINMECCANICA S.p.A. filiāles, sūdzība saistībā ar to, ka, iespējams, nemaz nebija izpildīti priekšnoteikumi Kopienas konkurences normu piemērošanai attiecībā uz Eurocontrol un ka apgalvotie ļaunprātīgās izmantošanas gadījumi, kuru dēļ iesniegta šī sūdzība, nav pietiekami pierādīti.
   Šo pašu lēmumu tā pati prasītāja apstrīdēja, iesniedzot prasību par tā atcelšanu (1).
   Savu prasību atbalstam prasītāja atsaucas uz EKL 82. panta pārkāpumu, konstatējot tā piemērojamību attiecībā uz Eurocontrol, konkurences normu piemērošanas pārraudzības pienākuma neizpildi, pienākuma objektīvi un rūpīgi pārbaudīt sūdzību neizpildi, prasītājas kā sūdzību iesniedzējas tiesību pārkāpumu un administratīvās procedūras saprātīga ilguma principa pārkāpumu.
   
      (1)  Lieta T-155/04, Alenia Marconi Systems/Komisija (OV C 179, 10.07.2004., 11. lpp.).